เหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524

เหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524 เป็นอุบัติเหตุทางการบินที่เกิดขึ้นเมื่อวันที่ 5 กันยายน พ.ศ. 2524  เฮลิคอปเตอร์แบบเบลล์ 205A-1 ของกรมตำรวจ นำสมาชิกสภาผู้แทนราษฎรเดินทางไปเยี่ยมชมโครงการหลวง ที่สถานีเกษตรหลวงอ่างขาง ตำบลแม่งอน อำเภอฝาง จังหวัดเชียงใหม่ เครื่องเกิดขัดข้องจนตกในหุบเขา ตำบลแม่สูน อำเภอฝาง และไม่มีผู้รอดชีวิต

รายนามผู้เสียชีวิต 
ผู้เสียชีวิต จำนวน 11 คน ในจำนวนนี้เป็นสมาชิกสภาผู้แทนราษฎรถึง 6 คน ได้แก่
 นายคล้าย จิตพิทักษ์ - ส.ส. พัทลุง
 นายหัด ดาวเรือง - ส.ส. มหาสารคาม
 นายปรุงศักดิ์ ไชยหาญ - ส.ส. มหาสารคาม
 นายไพฑูรย์ โหตระไวศยะ - ส.ส. อุบลราชธานี
 นายชัยทิพย์ น่วมทนง - ส.ส. กรุงเทพมหานคร
 พันตำรวจเอก กฤช สังขทรัพย์ - ส.ส. เลย รัฐมนตรีช่วยว่าการกระทรวงเกษตรและสหกรณ์
 พลอากาศเอก บัญชา เมฆวิชัย - รองปลัดกระทรวงกลาโหม
 นายสุนทรเทพ ศรีเวศร์  - ผู้สื่อข่าวกรมประชาสัมพันธ์
 ร.ต.อ.องอาจ สุวรรณกูฐ นักบินที่ 1
 ร.ต.อ.สิทธิไกร หลักคงคา นักบินที่ 2
 จ.ส.ต.ธานินทร์ สิทธิราชา ช่างอากาศยาน

อ้างอิง
 กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1
 Thai Air Accidents (1980 to 1989) 

ฮ
ฮ
อุบัติเหตุที่เกิดขึ้นกับอากาศยานของสำนักงานตำรวจแห่งชาติ
อุบัติเหตุที่เกิดขึ้นกับเฮลิคอปเตอร์
เหตุการณ์ในจังหวัดเชียงใหม่
อำเภอฝาง